ড্যান লরেন্স
ড্যানিয়েল উইলিয়াম লরেন্স (ইংরেজি: Dan Lawrence; জন্ম: ১২ জুলাই, ১৯৯৭) লন্ডনের লিটনস্টোন এলাকায় জন্মগ্রহণকারী ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য তিনি। ২০২০-এর দশকের সূচনালগ্ন থেকে ইংল্যান্ডের পক্ষে আন্তর্জাতিক ক্রিকেটে অংশগ্রহণ করছেন। জানুয়ারি, ২০২১ সালে ইংল্যান্ডের পক্ষে আন্তর্জাতিক পর্যায়ে অভিষেক ঘটে তার। ঘরোয়া প্রথম-শ্রেণীর ইংরেজ কাউন্টি ক্রিকেটে এসেক্স দলের প্রতিনিধিত্ব করেন ড্যানিয়েল লরেন্স নামে পরিচিত ড্যান লরেন্স। দলে তিনি মূলতঃ ডানহাতে মাঝারিসারির ব্যাটসম্যান হিসেবে খেলছেন। এছাড়াও, ডানহাতে অফ ব্রেক বোলিংয়ে পারদর্শী তিনি।